GFriend

GFriend (digayakan dengan semua huruf besar; ) adalah kumpulan wanita dari Korea Selatan yang dibentuk oleh Source Music pada tahun 2015. Kumpulan ini terdiri daripada enam orang ahli iaitu: Sowon, Yerin, Eunha, Yuju, SinB dan Umji. Kumpulan ini debut menerusi album mini Season of Glass pada 15 Januari 2015 dan memenangi beberapa anugerah rookie wanita, memperoleh momentum sejak awal walaupun dari syarikat kecil.

GFriend meneruskan kejayaan komersial mereka pada tahun berikutnya dengan album mini ketiga mereka Snowflake yang single utamanya "Rough" memenangi tempat pertama dalam pelbagai rancangan muzik. Mereka mengeluarkan album studio pertama mereka LOL pada tahun 2016 juga. Pada tahun 2017, GFriend kembali dengan album mini keempat mereka The Awakening yang mana prapesanan melebihi 100,000 salinan. Pada tahun yang sama, kumpulan ini mengeluarkan album mini kelima Parallel yang dikeluarkan versi semula sebulan kemudian di bawah tajuk Rainbow.

Pada 2018, GFriend mengeluarkan album mini keenam mereka Time for the Moon Night dan album mini istimewa Sunny Summer. Mereka juga membuat debut rasmi Jepun mereka dengan album kompilasi GFriend 1st Best, mengadakan konsert pertama mereka dan memulakan jelajah Asia pertama mereka. Pada 2019, GFriend mengeluarkan album studio kedua mereka, Time For Us dan album mini ketujuh mereka Fever Season. Keluaran akhir kumpulan ini adalah sebahagian daripada siri "回" pada tahun 2020, yang termasuk dua album mini dan album studio ketiga mereka. Pada tahun itu, GFriend menjadi kumpulan wanita pertama yang ditemu bual untuk Grammy Mini Masterclass. Mereka dibubarkan pada 22 Mei 2021, selepas semua ahli meninggalkan Source Music selepas kontrak mereka tamat. Eunha, SinB dan Umji kemudiannya membentuk kumpulan Viviz pada tahun 2022, selepas menandatangani kontrak dengan BPM Entertainment.

Pada September 2024, telah diumumkan bahawa kumpulan ini akan bersatu semula pada tahun 2025 sebagai sambutan ulang tahun kesepuluh mereka. Projek penyatuan semula kumpulan ini, sebuah album bertajuk Season of Memories, dijadualkan dikeluarkan pada 13 Januari 2025 dan diikuti dengan jelajah konsert.

Sejarah

 2015: Debut dengan Season of Glass, Flower Bud dan peningkatan populariti 
Pada 15 Januari 2015, kumpulan ini mengeluarkan album mini pertama mereka Season of Glass. Single utama "Glass Bead" digubah oleh Seo Yong-bae dan Iggy. Album ini muncul di nombor dua belas di carta mingguan Gaon. Kumpulan ini memulakan promosi album mereka pada 16 Januari di dalam program muzik KBS, Music Bank.  Menurut YouTube, video muzik "Glass Bead" menduduki tempat nombor sembilan dalam sepuluh teratas "Video K-Pop Paling Banyak Ditonton di Seluruh Dunia pada Januari 2015". Pada 28 Januari 2015, Billboard menamakan GFriend sebagai salah satu dari "5 Artis K-Pop Teratas yang Akan Ditonton pada 2015".

Kumpulan ini mengeluarkan album mini kedua mereka Flower Bud dan video muzik untuk single utama "Me Gustas Tu" pada 23 Julai 2015. Kumpulan ini memulakan promosi kumpulan pada tarikh yang sama dengan perilisan album iaitu pada 23 Julai 2015 di Mnet M Countdown.

Kumpulan ini mendapat perhatian antarabangsa selepas video ahli GFriend tetap meneruskan persembahan "Me Gustas Tu" walaupun terjatuh banyak kali di atas pentas disebabkan oleh lantai licin menjadi viral pada bulan September 2015. Kumpulan ini dipuji kerana sikap profesional mereka terutamanya Yuju yang jatuh sebanyak lapan kali dan terseliuh jari semasa persembahan ini.

Pada 17 September 2015, kumpulan ini sekali lagi mendapat perhatian sebagai satu-satunya kumpulan wanita yang dicalonkan dalam kategori "Artis Korea Terbaik" di 2015 MTV Europe Music Awards kategori bersama kumpulan lelaki B1A4, BTS, Got7 dan VIXX.

"Me Gustas Tu" memasuki carta 100 Terbaik Akhir Tahun Gaon sebagai lagu terlaris ke-38 pada tahun 2015. "Me Gustas Tu" dan juga "Glass Bead" masing-masing berada di kedudukan ke-18 dan ke-44 dalam Top 100 Akhir Tahun Bugs 2015.

 2016: Snowflake, kemenangan muzik pertama dan LOL 
Pada 25 Januari 2016, kumpulan ini mengeluarkan album mini ketiga mereka Snowflake bersama single utama "Rough". "Rough" adalah lagu terakhir untuk melengkapkan trilogi konsep sekolah tinggi GFriend bersama "Glass Bead" dan "Me Gustas Tu". Kumpulan ini memulakan promosi untuk Snowflake pada 26 Januari di dalam program muzik SBS MTV, The Show. Album ini muncul di nombor sepuluh di Carta Album Dunia Billboard, dan video muzik "Rough" di YouTube menduduki tempat ketiga dalam sepuluh teratas "Paling Banyak Dilihat Video K-Pop Di Seluruh Dunia pada Januari 2016".


Pada 2 Februari, kumpulan ini menerima kemenangan program muzik pertama mereka untuk lagu "Rough" di dalam The Show. Mereka kemudiannya memenangi empat belas anugerah di dalam rancangan muzik termasuk memenangi "triple crown" pertama mereka di dalam M Countdown, Music Bank, Show Champion dan Inkigayo. Dengan 15 kemenangan, ia meletakkan mereka di tempat kedua untuk kemenangan terbanyak bagi sesebuah kumpulan wanita dibelakang Apink yang merekodkan 17 kemenangan menerusi "Luv". Lagu "Rough" juga menduduki tempat pertama di dalam ranking separuh pertama tahun 2016 Carta Gaon..

Pada 15 Jun, kumpulan ini telah diumumkan akan membintangi bersama Mamamoo di dalam musim baru Showtime. Pada 29 Jun, Source Music memulakan promosi untuk album studio pertama GFriend LOL, yang merupakan singkatan dari "Laughing Out Loud (ketawa terbahak-bahak)" dan "Lots of Love (Banyak Cinta)". LOL dikeluarkan pada 11 Julai dengan single utama "Navillera" dan mempunyai lebih dari 60,000 salinan pra-pesanan di seluruh dunia. Pada 19 Julai, kumpulan ini memperoleh kemenangan pertunjukan muzik pertama mereka untuk single "Navillera" di The Show.

Album studio pertama kumpulan ini, LOL dikeluarkan pada 11 Julai bersama lagu utama, "Navillera". Pada 19 Julai, GFriend memenangi program muzik pertama mereka untuk lagu "Navillera" di dalam The Show.

Menjelang akhir tahun, YouTube mendedahkan 10 MV K-pop teratas yang paling disukai oleh orang Korea Selatan pada tahun 2016. "Rough" dan "Navillera" masing-masing berada di kedudukan ke-2 dan ke-10 dalam senarai itu. "Rough" dan "Navillera" juga masing-masing menduduki tempat ke-2 dan ke-11 dalam Top 100 Akhir Tahun Bugs 2016. "Rough" juga menduduki tempat ke-13 dalam Billboard 20 Lagu K-Pop Terbaik 2016: Critic's Picks. Pada pertunjukan akhir tahun 2016 KBS Song Festival, penilaian penonton puncak untuk keseluruhan pertunjukan dicatatkan semasa persembahan "Rough" GFriend pada 10.3%. "Rough" juga menjadi lagu yang paling banyak dimuat turun pada tahun 2016 mengikut Carta Muat turun Akhir Tahun Carta Gaon 2016.

 2017: Perjumpaan peminat pertama, The Awakening, Parallel dan Rainbow 
Pada 23 Februari 2017, Source Music mengumumkan bahawa GFriend akan membuat comeback pada 6 Mac. Pada 27 Februari 2017, album mini keempat mereka didedahkan sebagai The Awakening dengan single utama, "Fingertip". Pra-pesanan global The Awakening melebihi 100,000 salinan, satu rekod peribadi baharu. Selain itu, album ini juga membuat debut di Nombor lima di Billboard World Albums chart.

Pada bulan April 2017, kumpulan ini mengadakan perjumpaan peminat pertama mereka, "Dear Buddy".

Pada 1 Ogos 2017, kumpulan ini mengeluarkan album mini kelima mereka Parallel dengan single utama "Love Whisper". Pada bulan September, mereka mengeluarkan versi semula album mini kelima mereka Rainbow dengan single utama "Summer Rain".

 2018: Konsert solo pertama, Time for the Moon Night, debut Jepun, Sunny Summer dan "Memoria" 

GFriend membuka tahun ini dengan konsert solo pertama mereka, "Season of GFriend", pada 6 dan 7 Januari 2018. Gfriend mentandatangani dengan King Records.

Album mini keenam mereka Time for the Moon Night muncul di tempat teratas Download, Album & Social charts di Gaon, menjual lebih daripada 84,000 salinan di Korea Selatan. Minggu berikutnya, dilaporkan bahawa kumpulan ini terikat dengan Girls' Generation dan Twice sebagai kumpulan wanita dengan penyertaan terbanyak dalam 10 Teratas Billboard World Albums Chart, dengan lima setiap satu. Pada minggu kedua promosi album, GFriend memenangi enam anugerah dalam program muzik, menjadikan "Time for the Moon Night" lagu pertama tahun 2018 yang memenangi semua hadiah di program muzikal.

Pada akhir Mei, kumpulan ini mempromosikan album kompilasi mereka Kyō Kara Watashitachi wa ~ GFriend 1st Best ~ di Jepun, yang dikeluarkan pada 23 Mei. Album debut Jepun GFriend memuncak di Nombor 10 dalam carta album mingguan Oricon.

Pada 19 Julai, kumpulan ini  mengeluarkan album mini musim panas Sunny Summer. Mereka membuat debut dalam carta Billboard Social 50 di nombor 30, seminggu selepas keluaran album.

Pada 10 Oktober, kumpulan ini mengeluarkan album single Jepun pertama mereka "Memoria /夜 (Time for the moon night)". Ia memulakan debut di nombor enam dalam carta single mingguan Oricon dan nombor lima di penjualan single teratas mingguan Billboard 
Jepun.

2019: Time for Us, single Jepun, Fever Season, dan Fallin' Light

Pada 14 Januari, kumpulan ini mengeluarkan album studio kedua mereka Time for Us dengan single utama "Sunrise". Time for Us menjadi album Korea paling laris kumpulan dengan lebih daripada 86,000 salinan terjual berdasarkan Gaon Chart. Pada 13 Februari, kumpulan jni mengeluarkan album single Jepun kedua mereka, "Sunrise (JP ver.)/La Pam Pam". Pada 13 Mac, kumpulan ini mengeluarkan album single Jepun ketiga mereka, "Flower/Beautiful".

Pada 1 Julai, kumpulan ini mengeluarkan album mini ketujuh mereka Fever Season dengan single utama "Fever". Album mini terdiri daripada lapan buah lagu, termasuk versi instrumental untuk single utama mereka.  Kumpulan ini juga mempromosikan di Jepun dengan kolaborasi bersama kumpulan pop Jepun Sonar Pocket dan mengeluarkan album single Jepun, Oh Difficult - Sonar Pocket×GFriend, pada 3 Julai.

Pada 13 November, kumpulan ini mengeluarkan album studio Jepun pertama mereka, Fallin 'Light, dengan single utama dengan nama yang sama. Album ini juga memuatkan semua lagu Jepun mereka yang lalu sejak "Memoria" serta lagu baru.

 2020–2021: Siri "回" dan dibubarkan 
Pada 3 Februari, GFriend mengeluarkan album mini kelapan mereka bertajuk 回: Labyrinth, dengan single utama "Crossroads". ini menandakan comeback Korea pertama kumpulan ini setelah pemerolehan Source Music oleh Big Hit Entertainment pada tahun 2019.

Album mini kesembilan mereka, 回:Song of the Sirens telah dikeluarkan pada 13 Julai dengan single utama "Apple".

Pada 14 Oktober, kumpulan ini mengeluarkan 回:Labyrinth ~Crossroads~, yang mengandungi versi bahasa Jepun "Crossroads" dan "Labyrinth". Ia diikuti oleh 回:Song of the Sirens ~Apple~ pada 21 Oktober, mengandungi versi bahasa Jepun "Apple" dan "Tarot Cards". Album studio ketiga GFriend, 回:Walpurgis Night dikeluarkan pada 9 November dengan single utama "Mago".

Pada 11 September, diumumkan di laman web rasmi Jepun kumpulan ini bahawa dua single Jepun akan dikeluarkan: 回:Labyrinth ~Crossroads~, yang mengandungi versi Bahasa Jepun "Crossroads" dan "Labyrinth", dikeluarkan pada 14 Oktober dan 回:Song of the Sirens ~Apple~,  yang mengandungi versi Bahasa Jepun "Apple" dan "Tarot Cards", dikeluarkan pada 21 Oktober.

Pada 22 Mei 2021, kesemua enam orang ahli meninggalkan Source Music selepas kontrak mereka tamat dan kumpulan ini secara rasminya dibubarkan. Eunha, SinB dan Umji kemudiannya membentuk kumpulan Viviz pada tahun 2022, selepas menandatangani kontrak dengan BPM Entertainment.

2024–kini: Reunion untuk projek ulang tahun kesepuluh
Pada 24 September 2024, Source Music mengesahkan bahawa ahli GFriend akan bersatu semula pada bulan Januari 2025 untuk projek istimewa sempena ulang tahun kesepuluh mereka. 

Sowon mempersembahkan lagu GFriend pada perjumpaan peminat solo pertamanya di Asia pada 26 Oktober. Menjelang perjumpaan peminatnya, Sowon mencirikan pertemuan semula kumpulan itu melalui video di saluran YouTubenya: “Walau apa pun, perjumpaan semula… kami tidak pernah benar-benar berpisah. Saya telah menunggu selama empat tahun untuk membuat persembahan di atas pentas sekali lagi, jadi saya sangat gembira.”

Pada November 2024, Ilgan Sports melaporkan bahawa "projek istimewa" Januari 2025 akan menjadi album, tetapi saiz dan konsepnya masih belum ditentukan.

Season of Memories, album istimewa meraikan ulang tahun ke-10 GFriend, diumumkan pada 2 Disember 2024. Album itu akan dikeluarkan pada 13 Januari 2025, didahului dengan single pra-keluaran pada 6 Januari. Kumpulan ini juga akan mengadakan dua konsert di Olympic Hall, Seoul pada 18 dan 19 Januari, bersama empat konsert lain di Asia pada bulan Mac.

 Ahli 
 Nama Perihalan lain Pentas Penuh Sowon  (소원) Kim So Jung  (김김소정)  Yerin  (이션) Jung Ye Rin  (정예린)  Eunha  (은하) Jung Eun Bi  (정은비)  Yuju  (유주) Choi Yu Na  (최유나)  SinB  (신비) Hwang Eun Bi  (황은비)  Umji  (엄지) Kim Ye Won  (김예원) 

Diskografi

 Album Korea 
 LOL (2016)
 Time For Us (2019)
 回: Walpurgis Night (2020)
 Season of Memories (2025)

 Album Jepun 
 Fallin' Light (2019)

Filemografi

 Rancangan realiti 
 Tahun Tajuk Saluran TV Nota  2015 GFriend! Look After Our Dog Skytv 12 episod  One Fine Day MBC Music Difilemkan di Cebu, Filipina, 4 episod  2016 GFriend – Where R U Going?! iMBC, V Live, MBCkpop Difilemkan di Pulau Jeju, 7 episod  Mamamoo x GFriend Showtime MBC Every 1 8 episod  GFriend Loves Europe skyTravel Difilemkan di Austria, Hungary, dan Slovenia, 8 episod  2017 The Friends in Adriatic Sea KStar, Cube TV, E! Asia Difilemkan di Itali dan Slovenia, 5 episod  2019 GFriend Summer Vacation in Okinawa U-Next Difilemkan di Okinawa, Jepun, 10 episod  2020 GFriend's Memoria Weverse, V Live, YouTube Musim 1 difilemkan di Chuncheon, 4 episod GFriend's Memoria Season 2 Weverse, V Live, YouTube Musim 2 difilemkan di Pantai YangYang Gaenmaeul, 6 episod GFriend's Memoria <ONE HALF #1> Weverse, V Live, YouTube 3 episod GFriend's Memoria Season 3 Weverse, V Live, YouTube Musim 3 difilemkan di Gapyeong Hanok Village, 7 episod GFriend's Memoria Season 4 Weverse, V Live, YouTube Musim 4 difilemkan di Buddy High School dengan Konsep Aneka Ragam, 3 episod 2021 GFriend's Memoria - New Year's Party Weverse, V Live, YouTube 2 episod GFriend's Memoria - The Cooking Show Weverse, V Live, YouTube Konsep Rancangan Aneka Ragam, 2 episod GFriend's Memoria - Detective GFriend Weverse, V Live, YouTube Konsep Rancangan Aneka Ragam, 2 episod GFriend's Memoria - Talk Show Weverse, V Live, YouTube 2 episod GFriend's Memoria - Home Together Weverse, V Live, YouTube 3 episod GFriend's Memoria - Game Friend Weverse, V Live, YouTube Konsep Rancangan Aneka Ragam, 2 episod

DVD & Blu-Ray
 GFriend - Where R U Going? (2016)
 2016 Season's Greetings
 2017 Season's Greetings
 2018 Season's Greetings
 2018 GFRIEND 1st Concert "Season of GFriend" (2018)
 2019 Season's Greetings "Be In Full Bloom"
 2018 GFRIEND 1st Concert ENCORE "Season of Gfriend" (2019)
 GFriend 1st Photo Book "여자친구" (2019)
 2020 Season's Greetings
 2019 GFRIEND ASIA TOUR in Seoul Go Go GFRIEND! (2020)
 GFriend 2nd Photo Book (CHOICE) (2020)
 2021 Season's Greetings

Pencalonan dan anugerah

Rujukan

Pautan luar

 Laman sesawang rasmi:    
 Laman sosial: 
 Saluran rasmi: 
 Laman muzik: 

Kategori:Kumpulan wanita Korea Selatan
Kategori:Kumpulan muzik K-pop
Kategori:Kumpulan muzik pop Korea Selatan
Kategori:Kumpulan muzik ditubuhkan pada tahun 2015
Kategori:Artis Hybe Corporation